Alius quidam Miles nomine Humbertus, omni prolis fiducia destitutus, tradidit Deo, et sancto Petro ad locum Besuensem sanus et incolumis existens, omnem hereditatem alodi sui, quæ ei jure paterno cesserat, absque contradictione hominis ullius. Divisus enim erat jam a fratribus suis, Hugone, et Ulrico, et unusquisque partem suam singillatim separaverat a fratre suo. Quam donationem ad mortem perductus iterato confirmavit, et calumpniatores æternæ maledictioni, in ipsa mortis hora obligavit. Omnem partem alodi in Altrisiacensi villa, cum omnibus consuetudinibus in omni potestate Altrejaca, in sylvis, in campis, in pratis. Apud Villare etiam omnem partem suæ hereditatis, sicut ipse in vita sua tenuit. Nova casa, cunctum suum alodum, sicut ipse possederat. In Cinciaco vero similiter alodum suum, cum omni consuetudine, in aquis, in campis, in pratis, in sylvis. Calmetis, nec non totum suum alodum, sicut ipse in vita sua possedit. Romaniaca etiam, et Ponto, cunctum alodum cum omni consuetudine in aquis, in pratis, in campis, in sylvis. Est etiam ibi molendinum unum, cujus terciam partem sancto Petro tradidit. Beriæ etiam omnem partem alodi sui, in aquis, in campis, in pratis, in sylvis. In Comitatu Alsensi, in villa quæ dicitur Velinniaco, et in Villari Corcellis. Bretoneria omnem alodum suum, cum omnibus appendiciis in campis, in pratis, in aquis, in sylvis. Signum Domni Oddonis Abbatis. Sig. Moroni Monachi. Sig. Hugonis Monachi. Sign. Theoderici Monachi. Sig. Willelmi Comitis. Sig. Fulconis senioris Bellimontis. Sig. Gisleberti senioris Reseiæ. Sig. Wallonis senioris Beriæ. Sig. Odilonis. Sig. Wilenci. Sig. Landrici. Sig. Widrici. Sig. Rodulfi, et Olgerii fratris ejus. Sig. Widonis. Sig. Tetzilini. Sig. Rotberti. Sig. Bernonis. Sig. Herialdi. Sig. Girardi. Sig. Isemberti. Sig. Hugonis. Hanc donationem frater ipsius Humberti Hugo coram omni populo laudavit, et omnem partem suam ex ipso alodo, quia tantumdem habet post mortem suam, sancto Petro concessit.